**Αξιολόγηση**

Η αξιολόγηση μπορεί να γίνει από τον/την εκπαιδευτικό, μέσω συζητήσεων και ημι-δομημένου διαλόγου κατά τη διάρκεια των εργαστηρίων, της παρατήρησης της συμμετοχής των μαθητών/τριών στις δραστηριότητες και απαντήσεων σε ερωτήσεις αντικειμενικού τύπου (ετεροαξιολόγηση) ή αναφορών των μαθητών/τριών για το τι μάθανε και τι νιώθουν σχετικά με το θέμα του φόρου ή μέσω αναζήτησης της ορθότητας των ατομικών και συλλογικών προσεγγίσεων (αυτο-αξιολόγηση). Η αξιολόγηση σε επίπεδο ομάδας μπορεί να εστιάζει είτε στο συνολικό έργο της κάθε ομάδας είτε στον βαθμό αξιοποίησης των αρχών της συνεργατικής μάθησης.

Επίσης, στο τελευταίο εργαστήριο παρατίθεται φόρμα αξιολόγησης προς συμπλήρωση τόσο από τον/τη μαθητή/τρια (αυτο-αξιολόγηση & ετερο-αξιολόγηση), όσο και από τον/την εκπαιδευτικό.